כבר לא צריך למות וגם לא להיות שאהיד (תלוי את מי שואלים) בשביל להגיע לגן עדן. כי כשיש לנו ברשת החברתית את עדן אברג’יל נדמה שגן עדן נהיה לסוג של גיהנום תענוגות מפוקפק. אבל רגע- אני לא באה לקטול אותה להיפך עדן אברג’ל היא סוג של גאון. ואני לא לקחתי כלום שאני חושבת ככה, הבחורה הזו הכניסה לחיי את ההבנה (ואת המשפט) שמי שלא טוב לו יום טוב לו, כאילו הייתה גורו רוחנית מההימלאיה שכולם מחכים למשפט אחד שישנה להם את ההסתכלות והתודעה על החיים.
על אברג’יל שמעתי ממש במקרה, מחבורת בני נוער שדקלמו את שלל משפטיה של הוגת הדעות, שזה רק עניין של זמן עד שיכנסו לרשימת הפתגמים העבריים.
קטעי ווידאו ביזארים לצד תמונות ביזאריות על גבול הפורנו הרך, ווידויים למצלמה “איזה כוסית אני כפרה עליי!” תוך כדי שרבוב שפתיים בסגנון המוכר “דאקפייס” שמלחיץ את כל הברווזים באגם.
מה למען השם קורה פה? היא אמיתית??? מסתבר שכן, ולא רק שמדובר במישהי שחיה ונושמת ומשרבבת שפתיים, מדובר באלילה שיש לה מספר עוקבים מטורף וכל פוסט של זוכה לאלפי שיתופים, לייקים ותגובות.
האמת, רק על השלל פנינים של הבחורה כמו לכל הקנאים תאכלו תאנים, כל המיואשים תאכלו משמשים ובקיצור גאון!!!
ואסיים בהערה קטנה: עצוב לראות את התגובות האלימות והבוטות שעדן מקבלת על כל פוסט, תגובות של שיח סתומים (בלשון המעטה) ואנשים שחושבים שהם ישנו את העולם בקללות והאיחולים הלא לבביים לבחורה, שלמרות שאיני חושבת שהיא מתאימה לצפייה מתחת לגיל 18, היא יודעת היטב מה היא עושה.
אז לכל הממורמרים תאכלו תמרים.
בשביל להיות קיסר לא צריך לעלות סרטונים לפייסבוק ולטעון שאת מלכת העולם. גברת אברג’יל, תפסיקי לעשות שורשים ולהשקיע בבלונד כי המלכה האמיתית היא ממש לא מה שאת חושבת!
מה תעשו לי? אני מקווה שכולכם מכירים את השיר אני המזרחית כי אני רוצה שנסיים את הפינה עם שיר שאני אוהבת במיוחד.